Li Wenwen tirbaħ il-weightlifting tas-87kg Li Wenwen kisbet il-midalja tad-deheb fil-weightlifting tan-nisa 'l fuq minn 87 kilogramma għas-seba' rebħa taċ-Ċina f'dan l-isport fil-Logħob ta' Tokjo. Li kienet ferm 'il quddiem mill-isfidanti tagħha hekk kif refgħet total ta' 320kg – 140kg fis-snatch u 180kg fil-clean and jerk. Emily Campbell saret l-ewwel mara Ingliża li rebħet midalja Olimpika tal-weightlifting meta kisbet il-fidda b'total ta' 283kg. B'xagħrha miżbugħ aħmar u blu, Campbell instemgħet tgħajjat bil-ferħ wara l-aħħar refgħa tagħha u ma rnexxilhiex taħbi l-emozzjoni li kienet qiegħda tħoss quddiem l-udjenza. Sarah Robles tal-Istati Uniti kisbet il-bronż b'refgħa ta' 282kg. Hija kienet qed tisfida għall-midlaja tal-fidda iżda kellha l-aħħar refgħa tagħha meqjusa invalida minħabba l-moviment tal-minkeb. Il-weightlifter Transgender Laurel Hubbard ukoll kien qed jikkompeti iżda ma temmx il-kompetizzjoni wara tliet refgħat invalidi.